**02.12.2024(2).**

**E-pasta nosaukums**

Par informatīvu apziņošanu ārstniecības personām

**E-pasta teksts**

Nacionālais veselības dienests vērš uzmanību, ka **2025. gada 1. janvārī** stāsies spēkā Ministru kabineta noteikumi Nr.803 “**Noteikumi par zāļu cenu veidošanas principiem”**un 17.5. punkta prasības nosaka, ka papildus zāļu cenai aptieka iekasē maksu par farmaceita pakalpojumu, **pirmreizēji**atprečojot recepti un izsniedzot zāles.

Līdz ar to lūgums jau tagad ārstniecības personām izrakstīt receptes **tikai elektroniski**. Izņēmuma gadījumi, kad recepti izraksta papīra formā, noteikti 2005. gada 8. marta Ministru kabineta noteikumos Nr.175 “Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi”.

Izrakstot receptes papīra formā, tās izrakstīt **konkrētam ārstēšanas gadījumam**. Receptes, kurās tiek izrakstīts **medikaments, ko aptieka var izsniegt vairākkārtēji vai noteiktam ārstniecības kursam**, šādas receptes jau **tagad** pacientiem aicinām **izrakstīt tikai elektroniski**.